*Projekts*

LATVIJAS REPUBLIKAS MINISTRU KABINETS

2018. gada Noteikumi Nr.\_\_\_\_\_\_

Rīgā (prot. Nr. ­­ .§)

Grozījumi Ministru kabineta 2017. gada 25. jūlija noteikumos Nr. 420 “Kārtība, kādā valsts finansē darba samaksu pedagogiem privātajās izglītības iestādēs”

Izdoti saskaņā ar

Izglītības likuma 14. panta 3. punktu un 59. panta otro daļu

un [Vispārējās izglītības likuma](http://likumi.lv/ta/id/50759-izglitibas-likums" \t "_blank) [4. panta](http://likumi.lv/ta/id/50759-izglitibas-likums" \l "p14" \t "_blank) 3.3 punktu

1. Izdarīt Ministru kabineta 2017. gada 25. jūlija noteikumos Nr. 420 “Kārtība, kādā valsts finansē darba samaksu pedagogiem privātajās izglītības iestādēs” (Latvijas Vēstnesis, 2017, 153. nr.) šādus grozījumus:

1.1. izteikt 3.punktu šādā redakcijā:

“3. Izglītības un zinātnes ministrija vai attiecīgās nozares ministrija aprēķina un sadala izglītības iestādei dotāciju pedagogiem, kuriem profesionālās darbības kvalitātes pakāpi apliecinošs dokuments izsniegts līdz 2017. gada 9. augustam, ņemot vērā:

3.1. informāciju par pedagogu mēneša darba likmju skaitu kārtējā gada 1. septembrī, ko izglītības iestādes ir ievadījušas un apstiprinājušas Valsts izglītības informācijas sistēmā līdz attiecīgā gada 5.septembrim;

3.2. piemaksas apmēru atbilstoši Izglītības likuma pārejas noteikumu 59. punktā noteiktajam;

3.3. valsts sociālās apdrošināšanas obligātās iemaksas.”;

1.2. papildināt noteikumus ar 3.1 un 3.2 punktu šādā redakcijā:

“3.1 Izglītības un zinātnes ministrija vai attiecīgās nozares ministrija aprēķina un sadala papildu finansējumu, attiecīgajam gadam apstiprinātā finansējuma ietvaros, (izņemot bērnu no piecu gadu vecuma izglītošanā nodarbināto pirmsskolas izglītības pedagogu darba samaksai) ne mazāk kā 13,5 procentu apmērā no mācību stundu plāna īstenošanai aprēķinātās dotācijas – samaksai par pedagogu papildu pienākumiem, pedagogu profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi pēc 2017. gada 9. augusta, kā arī pedagoga mēneša darba algas likmes palielināšanai.

3.2Izglītības un zinātnes ministrija vai attiecīgās nozares ministrija aprēķina un sadala papildu finansējumu, attiecīgajam gadam apstiprinātā finansējuma ietvaros, bērnu no piecu gadu vecuma izglītošanā nodarbināto pirmsskolas izglītības pedagogu profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi pēc 2017. gada 9. augusta līdz trīs procentiem no mācību stundu plāna īstenošanai aprēķinātās dotācijas.”;

1.3. izteikt 4. punktu šādā redakcijā:

“4. Izglītības un zinātnes ministrija vai attiecīgās nozares ministrija pamatojoties uz šo noteikumu 2. punktā minēto informāciju par bērnu un skolēnu skaitu, aprēķina dotāciju pedagogu darba samaksai par periodu no kārtējā gada 1. septembra līdz kārtējā gada 31. decembrim un par periodu no nākamā gada 1. janvāra līdz nākamā gada 31. augustam.”;

1.4. izteikt 10.punktu šādā redakcijā:

“10. Izglītības iestāde vai izglītības iestādes dibinātājs līdz kārtējā gada 20. septembrim sagatavo pārskatu par dotācijas izlietojumu (turpmāk – pārskats) (pielikums) par periodu no kārtējā gada 1. janvāra līdz 31. augustam un līdz nākamā gada 20. janvārim – par periodu no iepriekšējā gada 1. septembra līdz iepriekšējā gada 31. decembrim un iesniedz to ministriju, centrālo valsts iestāžu un pašvaldību budžeta pārskatu informācijas sistēmā (ePārskatu sistēmā). Izglītības un zinātnes ministrija vai attiecīgās nozares ministrija viena mēneša laikā pārbauda iesniegtos pārskatus ePārskatu sistēmā un akceptē tos, vai, ja nepieciešams, nosūta pārskatus iesniedzējam precizēšanai.”;

1.5. svītrot 14.2.2. apakšpunktā vārdus “vai beidzies tās derīguma termiņš.”

2. Noteikumi stājas spēkā 2018. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

M.Rozenštoka,

67047792, [marite.rozenstoka@izm.gov.lv](mailto:marite.rozenstoka@izm.gov.lv)

I.Pavloviča

67047860, [initra.pavlovica@izm.gov.lv](mailto:initra.pavlovica@izm.gov.lv)